CELEX: 32014D0679
Language: lt
Date: 1411603200000
Title: 2014/679/ES: 2014 m. rugsėjo 25 d. Komisijos įgyvendinimo sprendimas, kuriuo dėl taikymo laikotarpio ir dėl demarkacinių zonų kilmės bulvių gumbų vežimo į pakavimo patalpas, siekiant, kad Sąjungoje neišplistų Epitrix cucumeris (Harris), Epitrix similaris (Gentner), Epitrix subcrinita (Lec.) ir Epitrix tuberis (Gentner), iš dalies keičiamas Įgyvendinimo sprendimas 2012/270/ES (pranešta dokumentu Nr. C(2014) 6731)

27.9.2014   
            
            
               LT
            
            
               Europos Sąjungos oficialusis leidinys
            
            
               L 283/61
            
         KOMISIJOS ĮGYVENDINIMO SPRENDIMAS
   2014 m. rugsėjo 25 d.
   kuriuo dėl taikymo laikotarpio ir dėl demarkacinių zonų kilmės bulvių gumbų vežimo į pakavimo patalpas, siekiant, kad Sąjungoje neišplistų Epitrix cucumeris (Harris), Epitrix similaris (Gentner), Epitrix subcrinita (Lec.) ir Epitrix tuberis (Gentner), iš dalies keičiamas Įgyvendinimo sprendimas 2012/270/ES
   
      
         (pranešta dokumentu Nr. C(2014) 6731)
      
   
   
      (2014/679/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
   kadangi:
   
               (1)
            
            
               Komisijos įgyvendinimo sprendime 2012/270/ES (2) numatytos neatidėliotinos priemonės, kad į Sąjungą nebūtų įvežti ir neišplistų Epitrix cucumeris (Harris), Epitrix similaris (Gentner), Epitrix subcrinita (Lec.) ir Epitrix tuberis (Gentner);
            
         
               (2)
            
            
               remiantis padėties pokyčiais įsigaliojus Įgyvendinimo sprendimui 2012/270/ES, jame numatytos priemonės yra veiksmingos ir turėtų būti toliau taikomos. Todėl tikslinga taikyti Įgyvendinimo sprendimą be jokių laiko apribojimų;
            
         
               (3)
            
            
               remiantis patirtimi, būtina užtikrinti didesnį lankstumą patalpų, kuriose bulvių gumbai apdorojami, siekiant užtikrinti, kad ant jų neliktų daugiau nei 0,1 % žemių ir kad nurodytieji organizmai buvo pašalinti, atžvilgiu. Todėl turėtų būti leidžiama tuos gumbus išvežti už demarkacinių zonų ribų prieš juos apdorojant. Vis dėlto, vežant juos į tas patalpas, turi būti laikomasi reikalavimų, kuriais užtikrinama, kad atitinkama fitosanitarinė rizika būtų sumažinta iki priimtino lygio;
            
         
               (4)
            
            
               siekiant užtikrinti, kad nurodytieji organizmai nebūtų nustatyti arba neišplistų už demarkacinės zonos, turėtų būti nustatyti atitinkamų žemių likučių ir kitų atliekų šalinimo reikalavimai. Tuo pačiu tikslu taip pat turėtų būti nustatyti transporto priemonių ir pakuotės, kurioje gumbai transportuojami, reikalavimai arba tų bulvių gumbų tvarkymo prieš juos išvežant už demarkacinės zonos ribų arba iš pakavimo patalpų, esančių už tokios zonos ribų, reikalavimai. Taip pat būtina, kad pakavimo patalpose, esančiose už demarkacinių zonų ribų, naudojama bulvių gumbams tvarkyti skirta įranga būtų valoma, siekiant išvengti kitų ta pačia įranga tvarkomų bulvių užkrėtimo;
            
         
               (5)
            
            
               siekiant supaprastinti valstybių narių atliekamą demarkacinės zonos kilmės bulvių gumbų pakavimo už tokios zonos ribų kontrolę, svarbu, kad pakavimo patalpoms, esančioms už demarkacinės zonos ribų, būtų suteiktas atitinkamas leidimas ir kad būtų reikalaujama saugoti įrašus apie tvarkytus demarkacinių zonų kilmės bulvių gumbus;
            
         
               (6)
            
            
               todėl Įgyvendinimo sprendimas 2012/270/ES turėtų būti atitinkamai iš dalies pakeistas;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2012/270/ES iš dalies keičiamas taip:
   
               1)
            
            
               3 straipsnis pakeičiamas taip:
               „3 straipsnis
               Bulvių gumbų vežimas Sąjungoje
               1.   Sąjungos demarkacinių zonų, nustatytų pagal 5 straipsnį, kilmės bulvių gumbai, supakuoti tose zonose arba 3b straipsnyje nurodytose patalpose, Sąjungoje gali būti vežami tik tuo atveju, jei jie atitinka I priedo 2 skirsnio 1 dalyje nustatytas sąlygas.
               Demarkacinės zonos kilmės bulvių gumbai gali būti vežami iš demarkacinės zonos į pakavimo patalpas, atitinkančias 3b straipsnyje nustatytus reikalavimus, kurios yra netoli demarkacinės zonos, jei jos atitinka I priedo 2 skirsnio 2 dalyje nustatytas sąlygas. Bulvių gumbai gali būti laikomi tose patalpose.
               Antrosios pastraipos atveju atsakinga oficialioji institucija atlieka šiuos veiksmus:
               
                           a)
                        
                        
                           griežtą stebėseną nurodytiesiems organizmams nustatyti, tinkamai tikrindama bulves ir prireikus kitus augalus šeimininkus, taip pat laukus, kuriuose tie augalai auga, ne mažesniu kaip 100 m spinduliu nuo pakavimo patalpų;
                        
                     
                           b)
                        
                        
                           imasi veiklos, kad padidintų visuomenės informuotumą apie nurodytųjų organizmų grėsmę ir priemones, priimtas siekiant išvengti nurodytųjų organizmų įvežimo į Sąjungą ir išplitimo joje netoli pakavimo patalpų.
                        
                     2.   Iš trečiųjų šalių, kuriose nustatytas vienas ar keli iš nurodytųjų organizmų, pagal 2 straipsnį į Sąjungą įvežti bulvių gumbai gali būti vežami Sąjungoje tik tuo atveju, jei jie atitinka I priedo 2 skirsnio 3 dalyje nustatytas sąlygas.
               3a straipsnis
               Transporto priemonių, pakuotės, įrangos ir žemių likučių reikalavimai
               1.   Valstybės narės užtikrina, kad visos demarkacinių zonų kilmės bulvių gumbams vežti naudotos transporto priemonės ir pakuotė iki atitikdamos I priedo 2 skirsnio 1 dalies b punkto reikalavimus būtų tinkamai dezinfekuojamos ir išvalomos šiais atvejais:
               
                           a)
                        
                        
                           prieš jas išvežant už demarkacinės zonos ribų;
                        
                     
                           b)
                        
                        
                           prieš jas išvežant iš pakavimo patalpų, kaip nurodyta 3 straipsnio 1 dalies antroje pastraipoje.
                        
                     2.   Valstybės narės užtikrina, kad įranga, naudojama tvarkyti 1 dalyje nurodytus bulvių gumbus 3 straipsnio 1 dalies antroje pastraipoje nurodytose pakavimo patalpose, būtų tinkamai dezinfekuojama ir išvaloma po kiekvieno naudojimo.
               3.   Valstybės narės užtikrina, kad žemių likučiai arba kitos atliekos, gaunamos vykdant 3 straipsnio 1 dalyje ir šio straipsnio 1 ir 2 dalyse nustatytus reikalavimus, būtų pašalintos taip, kad būtų užtikrinta, kad nurodytieji organizmai negalėtų būti nustatyti arba išplisti už demarkacinės zonos ribų.
               3b straipsnis
               Už susijusių demarkacinių zonų ribų esančių pakavimo patalpų reikalavimai
               Už susijusių demarkacinių zonų ribų esančios pakavimo patalpos, kuriose tvarkomi tokių zonų kilmės bulvių gumbai, kaip nurodyta 3 straipsnio 1 dalies antroje pastraipoje, turi atitikti šiuos reikalavimus:
               
                           a)
                        
                        
                           atsakinga oficialioji institucija joms suteikė leidimą pakuoti demarkacinių zonų kilmės bulvių gumbus;
                        
                     
                           b)
                        
                        
                           jose vienus metus po bulvių gumbų atvežimo į patalpas saugomi įrašai apie demarkacinių zonų kilmės bulvių gumbų tvarkymą.“
                        
                     
         
               2)
            
            
               7 straipsnis išbraukiamas.
            
         
               3)
            
            
               I priedas iš dalies keičiamas pagal šio sprendimo priedą.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. rugsėjo 25 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2012 m. gegužės 16 d. Komisijos įgyvendinimo sprendimas 2012/270/ES dėl neatidėliotinų priemonių, kad į Sąjungą nebūtų įvežti ir neišplistų Epitrix cucumeris (Harris), Epitrix similaris (Gentner), Epitrix subcrinita (Lec.) ir Epitrix tuberis (Gentner) (OL L 132, 2012 5 23, p. 18).
   
      PRIEDAS
      Įgyvendinimo sprendimo 2012/270/ES I priedas iš dalies keičiamas taip:
      2 skirsnis pakeičiamas taip:
      
         „2 SKIRSNIS
         
            Vežimo sąlygos
         
         
                  
                     1.
                  
                  
                     Sąjungos demarkacinių zonų kilmės bulvių gumbai gali būti išvežami iš tokių zonų Sąjungoje į nedemarkacines zonas Sąjungoje tik tuo atveju, jei laikomasi šių sąlygų:
                     
                                 a)
                              
                              
                                 bulvių gumbai buvo auginami registruotoje auginimo vietoje pagal Komisijos direktyvą 92/90/EEB (1), arba registruoto gamintojo pagal Komisijos direktyvą 93/50/EEB (2), arba vežami iš sandėlio arba išsiuntimo punkto, užregistruoto pagal Direktyvą 93/50/EEB;
                              
                           
                                 b)
                              
                              
                                 bulvių gumbai buvo nuplauti arba nuvalyti taip, kad ant jų liko ne daugiau nei 0,1 % žemių, arba jiems buvo pritaikytas lygiavertis metodas tokiam pačiam rezultatui pasiekti ir pašalinti atitinkami nurodytieji organizmai, ir užtikrinta, kad neliko pavojaus nurodytiesiems organizmams išplisti;
                              
                           
                                 c)
                              
                              
                                 pakuotė, kurioje bulvių gumbai vežami, yra švari ir
                              
                           
                                 d)
                              
                              
                                 prie bulvių gumbų pridedamas pagal Komisijos direktyvą 92/105/EEB (3) parengtas ir išduotas augalų pasas.
                              
                           
               
                  
                     2.
                  
                  
                     Vežant bulvių gumbus į pakavimo patalpas, kaip nurodyta 3 straipsnio 1 dalies antroje pastraipoje kartu su 1 dalies a punktu, laikomasi šių sąlygų:
                     
                                 a)
                              
                              
                                 bulvių gumbai buvo auginami laukuose, kurie buvo apdoroti insekticidais nuo nurodytųjų organizmų tinkamu laiku augimo sezonu;
                              
                           
                                 b)
                              
                              
                                 tuose laukuose tinkamu laiku buvo atlikti oficialūs patikrinimai iki derliaus nuėmimo ir nurodytųjų organizmų neaptikta;
                              
                           
                                 c)
                              
                              
                                 augintojas iš anksto pranešė atsakingoms oficialiosioms institucijoms apie savo ketinimą vežti bulvių gumbus pagal šią dalį ir nurodė numatomą vežimo datą;
                              
                           
                                 d)
                              
                              
                                 bulvių gumbai transportuojami į pakavimo patalpas uždarose transporto priemonėse arba uždarytose ir švariose pakuotėse, taip užtikrinant, kad nurodytieji organizmai nepatektų į aplinką ar neišplistų;
                              
                           
                                 e)
                              
                              
                                 transportuojant į pakavimo patalpas, prie bulvių gumbų pridedamas jų kilmę ir paskirtį nurodantis dokumentas ir
                              
                           
                                 f)
                              
                              
                                 atvežus į pakavimo patalpas bulvių gumbai nedelsiant apdorojami kaip nurodyta šio skirsnio 1 dalies b punkte.
                              
                           
               
                  
                     3.
                  
                  
                     Iš trečiųjų šalių, kuriose nustatytas vienas ar keli iš nurodytųjų organizmų, pagal 1 skirsnį į Sąjungą įvežti bulvių gumbai gali būti vežami Sąjungoje tik tuo atveju, jei kartu su jais pateikiamas 1 dalies d punkte nurodytas augalų pasas.